
YONEX SULESELLID II
PAARISMÄNGUVÕISTLUSE 

JUHEND

AEG JA KOHT 
Võistlus toimub laupäeval,  21. novembril 2026.a. Lasnamäe Sulgpallihallis, Punane 69A Tallinn. 
OSAVÕTJAD
Osa võivad võtta kõik mängijad (lapsed), kellel treenerilt soovitus. Mängitakse A,B,C, D ja E tugevusgrupis. E tugevusgrupp on U-11vanuseklass, sünd. 01.01.2016 ja nooremad.
REGISTREERIMINE 
Registreerimine kuni 17.11.2026.a. Liis Leigri, liiskiik1@gmail.com; tel. + 372 56 237 044 
Võistlejaid registreerib treener. E tugevusgrupi registreerimisel on nõutav lapse sünniaasta.

Võistleja, kes on registreerunud võistlusteks kuid kohale ei tule ja kes ei teavita korraldajat mitteosalemisest enne võistlust hiljemalt 20. novembril kell 17.00, on kohustatud maksma osavõtutasu. 
VÕISTLUSTE SÜSTEEM 
Mängitakse paarismängu viies erinevas tugevusgrupis. Paarid võib moodustada nii poiste- , tüdrukute- kui ka segapaaridena. 
Tugevusgrupp määratakse kõrgemas grupis mängiva mängija järgi, kusjuures peakohtunikul on õigus paar tõsta teise gruppi oma hinnangust lähtuvalt. Kui tugevusgrupis on alla kolme paarilise, siis on peakohtunikul õigus tõsta need paarid järgmise tugevusgrupiga kokku. 
Mängitakse kahe geimi võiduni, 15 punktini. Kui seis on 14-14, siis geimi võitmiseks on vajalik 2-punkti vahe kuni 21 punktini. Kolmas geim on samuti 15 punktini, kuid kahe punkti vahet ei ole.
OSAVÕTUMAKS
A, B, C, D ja E tugevusgrupp 25 eurot/mängija (hind sisaldab sulgpalle) 
Tasumine ülekandega kuni 20.11.2026.a. MTÜ Tallinna Sulgpallikeskus, Swedbank konto nr. EE842200221037466438 või sularahas koha peal. 
AUTASUSTAMINE

Iga tugevusgrupi kolme esimest autasustatakse medali ja meenega. Võistlusauhinnad on välja pannud Yonex Eesti koostöös Fort Sport OÜ-ga. 
VÕISTLUSTE KORRALDAJA JA ÜLDINFORMATSIOON 
Võistluse organiseerib ja viib läbi MTÜ Tallinna Sulgpallikeskus. 
Peakohtunik on Siiri Rajamägi, tel.: +372 55673473. 
Kõik juhendis määratlemata küsimused lahendab võistluste korraldaja koos peakohtunikuga. 
Tabelid ja ajakava avalikustatakse hiljemalt 20.11.2026.a. www.sulgpallikeskus.ee ja  www.badminton.ee ning saadetakse e-kirja teel registreerimise saatnud treenerile.
Võistlejatel ja nende saatjatel tuleb täita võistlussaali operaatori ja omaniku kehtestatud hoone ja saali kasutamise reegleid ja korraldusi ning parkimiskorda parklas. 

